
§•  I- 

Omnes,  tam  antiquioris,  quam  recentioris  aetatis 
chirurgi  in  eo  consentiunt,  quod  nullam  ossium  cor- 
poris humani  fracturam  difficilius  sanari  statuerunt, 
quam  colli  ossis  femoris  fracturam;  imo  sunt,  qui, 
nunquam  sanari,  asserant.  Et  mihi  duas  hujusmodi 
fracturas  observare,  contigit,  quae  istuc  effatum  verum 
esse  facile  mihi persuadebant.  Nam  versatissimi  cu- 
jusdam  medici  opera  caveri  non  potuit,  ne  infelici 
eventu  pes  sanatus  utroque  in  exemplo  multo  bre- 
vior integro  evaderet.  Magna  est  machinarum  vis, 
tum  simplicium,  tum  complicatarum,  a praeclarissi- 
mis chirurgis , liunc  in  usum  inventarum , quibus 
scilicet  denegatos  a natura  successus  aliquantum  fe- 
liciores redderent.  Nullam  tamen  omnibus  in  exem- 
plis auxilium  attulisse,  ex  ipso  earum  numero  apparet. 
His  accensendus  etiam  est  Sauterus,  recentioris  aetatis 
scriptor,  qui  novae  machinae  excogitandae  mul. 
tam  operam  impendit,  quippe  quae  omnium  deside- 
riis satisfacere  posset.  Sauternm  scopum  fere  atti- 
gisse, inter  ceteros  testantur  Mursinna,  llust,  Kluge, 
qui  in  nosocomio  caritatis  pluries  illa  machina  usi. 


8 


nunquam  eventu  destituti  sunt:  nunquam  enim  pes 
altero  breVior  factus,  rarissime  aegrotus,  liac  machina 
usus,  molestiam  conquestus  est. 

Exposita  anatomia  partium,  quae  in  femoris  ar- 
ticulo deprehunduntur , ad  eruendam  cognitionem 
fracturae  transibo,  denique,  adumbratis  aliis  quibus- 
dam methodis,  paulo  accuratius  in  machinam,  a 
Sautero  commendatam,  inquiram. 

Yerumtamen  liceat  ante  mentionem  facere  cau- 
sae, qua  commotus,  materiam  hancce  chirurgicam  in 
dissertatione  inaugurali  disputandam  elegerim.  Ab 
eo  inde  tempore,  quo  exempli  illius  duplicis,  omni 
successu  destituti,  testis  exstiti,  animum  meum  ad 
omnia,  partim  a chirurgis  literis  consignata,  partim 
a praeceptoribus  meis  maxime  venerandis  sermone 
circa  hanc  rem  explicata,  attendi,  quo  melioribus 
aliquando  mearum  curationum  successibus  gauderem. 

Igitur  cum  amor  hujus  rei,  tum  commodum, 
me  provocavit,  uhiu  hac  materia  versarer. 

Anatomia  partium,  quae  fracto  ossis 
femoris  collo  considerandae  veniunt. 

Femori  unum  os  est,  quod  eodem  nomine  in- 
gignitur, cumque  ex  ossium  longorum  genere  sit,  per- 
inde ac  illa  dividitur.  In  superiori  ejus  extremitate 
deprehendere,  licet  caput,  collum,  trochanterem  ma- 
jorem atque  minorem.  Caput  in  magnitudinem  pa- 
tet duarum  trioentium  sphaerae  partium,  quo  loco 
collo  sese  insinuat,  segmentum  quasi  jJartis  inferio- 


ris  scilicet  externae  referens.  Axis  capitis , positu 
erecto  introrsum  ac  sursum  conversa  est.  Genu  recta 
antrorsum,  quo  oblique  sursum  converso,  simul  ob- 
liquius antrorsum  inclinatur.  Ejus  positura  omnino 
ad  normam  femoris  varie  flexi  dirigitur.  Superficies 
capitis  , cartilagine  obducta  est,  unde  ejus  laevor. 
Quae  cartilago  in  parte  extrema  ac  superiori  magis* 
quam  interna,  eademque  inferiori,  deorsum  ad  col- 
lum tendit.  Juxta  mediam  ipsam  partem  , introrsum 
tamen  magis  ac  deorsum,  sinus  apparet,  cartilagine 
destitutus,  affigendo  ligamento  tereti.  Margo  hujus 
superficiei  laevis,  inaequalis,  asper  est,  ad  ligamenti 
capsularis  figuram  exactissime  respondens.  Iuveni* 
bus  caput  est  epiphysis,  deinde  in  apophysin  abitj 
anno  aetatis  decimo  quinto  vel  sexto  cum  collo  con- 
crescit, hac  quoque  aetate  illud  magis  magisque  in 
longitudinem  porrigitur,  Nonnunquam  caputj  ali-' 
quanto  diutius  epiphysin  refert. 

Inter  caput  et  corpus  collum , a capite  extror- 
Sum  ad  corpus  oblique  descendit,  ita  ut  obtusum 
angulum  exhibeat.  Discrimen  est  tamen  sexus.  In 
viris  enim  collum  cum  corpore  angulum  centum  tri- 
ginta quinque  graduum,  in  mulieribus  angulum  rec- 
tum magis  efficit,  quapropter  his  trochanteres  majo- 
res latius  inter  se  distant.  Collum  gracilius  capite, 
apicem  habet  latiorem,  mediam  partem  angusLiorem, 
quo  corpori  ossis  adaptatur,  latissimum,  latere  ejus 
Superiori  s:  exteriori,  nec  non  inferiori  s:  interiori 
a capite  ossis  ad  medium  illud  convergentibus,  eb 
inde  ad  corpus  deorsum  divergentibus.  Major  om- 
nino est  ejus  latitudo  a parte  superibri  ad  inferio- 
rem, quam  ab  anteriori  ad  posteriorem.  Superfijcie 


utitur  multis  [foraminibus  nutritiis  et  asperitatibus 
conspicua,  propter  adnexum  ligamentum  capsulare. 

Quo  corpus  incipit,  parteip  exteriorem  versus, 
trochanter  major  situs,  est,  processus  crassus  atque 
firmus , musculis  pluribus  adnexis  asper.  In  juveni- 
bus epiphysin  refert. 

In  parte  interiori,  profundior  tamen,  magisque 
retrorsum  versus,  trochanter  latet  minor,  tuber  ob- 
tusum,  nec  minus  musculis  adjacentibus  asperum. 
Anno  decimo  quinto  aut  sexto  uterque  trochanter 
concrescit  cum  corpore  \ pars  anterior  cum  posteriori 
lineis  intertrochantericis  conjungitur. 

Substantia  colli  femoris  interna  textura  est  spon- 
giosa, instar  diploes  cranii,  non  nisi  tenuissima 
crusta  substantiae  solidae  circumvestita.  Haec  tamen 
lamella  ossea  in  inferiori  colli  superficie,  ubi  ful- 
crum firmissimum  sit  nqcesse  est,  multo  majori  pol- 
let crassitudine,  quam  ceteris  in  partibus. 

^cetabulum  est  illa  cavitas  insignis,  quae  ossi- 
bus innominatis  formatur,  in  quam  caput  se  insi- 
nuat. Margo  acetabuli  asperrimus,  sed  annulo  ten- 
dinoso,  externe  acuto,  cinctus  (labro  cartilagineo), 
qui  undique  prominens,  altitudinem  acetabuli  haud 
mediocriter  adauget,  simul  autem  introrsum  protu- 
berans, marginis  amhitum  paulo  angustiorem  reddit. 
Hartim  cum  margine  osseo  acetabuli,  partim  cum 
margine^  orbis  ejus  cartilaginei  conjungitur,  neque 
solum  ad  finem  usque  marginis  in  interruptione  ace- 
tabuli, sed  ultra  interruptionem  ab  alio  apice  ad 
alium  tendit,  ita  ut  annulum  perfectum  referat. 
l’oue  eum  (vel  cubito  supino  sub  eo)  ab  altero  apice 
iuterruptionis  ad  alterum,  ligamentum  intentum,  hr- 


mum,  (ligamentum  transversum)  expanditur,  exter- 
num latius,  medium  gracilius;  (juo  quidem  ligamento, 
ac  parte  annuli  huic  adjacente  , pars  deficiens  mar- 
ginis ossei  suppletur ; nec  tamen  tota  interruptio  ex- 
pletur, ita  ut  pone  ligamentum  canalis  pateat,  per 
/'quem  vasa  in  cavum  articuli  descendunt. 

In  acetabulo  femur  ligamento  tereti  s;  trique- 
tro retinetur,  quod  originem  sumit  ex  sinu  aspero 
acetabuli,  ibidem  latum  et  fere  triangulare  est,  deinde 
angustius  factum,  tanquam  funiculus  subrotundus  in 
sinu  aspero  capiti  ossis  femoris  inhaerescit.  Hoc 
ligamentum  impedit,  quo  minus  caput  inter  motus 
femoris  e cavo  suo  excutitatur,  verumtamen  ea  quo- 
que ejus  est  ratio,  ut  motus  non  nimis  prohibeat. 
Bernard  Gcnga  Anat:  chirurgica  p.  $6;  Sandifort  Ob- 
servat: anat:  pathol:  I — ni;  Eonn  Thes:  oss: 
No.  42  — 43-  4 7 exempla  recensuerunt,  in  quibus 
hoc  ligamentum  plane  defuit.' 

Praeter  ea  externe  aliud  etiam  ligamentum  (cap- 
sulare) articulum  illum  circumdat,  satis  quidem 
amplum  atque  longum,  ut  articulus  justa  mobilitate 
non  careat,  sed  crassitudine  ac  firmitate  omnibus  ce- 
teris totius  corporis  praestans.  Duabus  constat  e 
laminis , quarum  exterior  pluribus  stratis  fibrarum 
ac  lamellarum  est  conspicua.  Maxima  ejus  crassi- 
tudo in  anteriori  ipsius  et  [exteriori  parte , ubi  ali- 
quot lineas  in  crassitudinem  patet;  attenuatur  autem 
antrorsum  atque  introrsum,  ubi  musculum  iliacum 
internum  obtegit;  summa  gracilitas  tamen  a tergo, 
ubi  musculus  quadratus  femoris  ei  adaptatur.  Ex- 
tremitas ejus  superior  ambitui  acetabuli  inhaeret,  in- 
ferior peripheriae  capitis  et  colli  ossis  femoris,  nec 

tamen  non  lamina  exterior  latius  pergit  interiore. 
Lamina  interna  pariter  peripheriae  acetabuli  adnec- 
titur,  subtus  collum  ossis  femoris  ambit,  ita  ut  fir- 
miter ei  adaptetur,  unde  pergit  introrsum,  vel  re- 
tro ad  femoris  caput  sursum  ascendit,  cujus  periphe- 
riae affigitur,  ita  ut  in  perichondrio,  desinere  videa- 
tur. Hac  inversione  plicas  efficit.  Ubi  caput  femo- 
ris in  collum  transit,  fibrae  quaedam  orbiculares  con- 
spiciuntur, quibus  ligamentum  capsulare  quasi  ar- 
ctius constringitur.  Lamina  exterior  hujus  ligamenti 
capsularis,  a fronte  propaginibus  duabus  fibrarum 
tendinpsarum  augetur,  quae  a spina  anteriori  eadem- 
que  inferiori  ossis  ilei  descenduut,  tendini  musculi 
iliaci  interni  et  psoae  transitum  patefaciunt,  eique 
adjunguntur.  Interior,  eademque  minor,  subtus 
inhaerescit  trochanteri  minori,  exterior  major  au- 
tem majori  atque  lineae  intertrochantericae  anteriori. 

Musculi,  hunc  articulum  ambientes,  hi  fere 
sunt:  Musculus  glutaeus  maximus,  medius,  minimus ; 
uterque  posterior  trochanteri  majori  inhaerescit; 
porro  pyriformis,  gemellus  superior,  inferior,  obtu- 
rator internus,  omnes  trochanteri  majori  adhaerent, 
et  femur  extrorsum  torquent;  quadratus  femoris 
etiam  et  obturator  externus  eodem  munere  funguntur. 
Musculis  femoris  flexoribus  adnumerantur  psoas 
major,  minor,  iliacus  internus,  qui  trochanteri  mi- 
nori inhaerescunt, 

, . & 3- 

Aetiologia. 

Causa  cunnis  fracturae  proxima  est  solutio  con- 
tinuitatis ossis  cujusdam  ex  vi  mechanica,  sine  )ae- 


sione  cutis.  Causae  remotae  in  praedisponentes  et  oc- 
casionales  dispesci  solent.  Trimum  illas  exponam. 

1)  Totum  collum  inde  a trochantere  ad  caput 
usque  ossis  femoris,  substantiae  est  maxime  spongio- 
sae , substantia  quidem  compacta,  verumtamen  mi- 
nus firmiter,  circumvestita.  Ruysch.  Thes:  ana- 
tom.  VIII.  p.  62.  hac  utitur  expositione:  os  femoris 
fracturam  facile  patitur  in  suo  collo,  propter  ejus 
teneritatem;  collum  enim  maxima  parte  constat  ex 
osseo -substantia  spongiosa,  instar  diploes  cranii,  quae 
substantia  obducta  quidem  lamella  ossea  dura,  ve- 
rumtamen illa  est  ad  modum  tenuis , hinc  facilius 
frangitur,  quam  ut  articulus  suo  loco  excidat. 

2)  Forma  angularis  colli  cum  corpore  atque  ca- 
pite  ossis  femoris.  Collum , uti  supra  dictum  est, 
in  feminis  angulum  fere  rectum,  in  viris  obstusum 
magis  refert,  qua  propter  illis  nimirum  ;in  latus  col- 
lapsis, multo  facilius  fractura  evenit,  Experientiartr 
testem  adhibeo.  Hinc  vis  effectrix  collum  femoris 
oblique,  extrinsecus  introrsum,  intercidit,  partepi  igi- 
tur infirmissimam  ossis  ferit,  quippe  quod  ab  ad- 
versa parte  in  aversam  maxime  flectitur,  et  in  hac 
regione  minimum^  massae  exhibet, 

3)  Trochanter  major  ipsa  fere  in  superficie  po- 
situs, potentiis  externis  inmediate  patet, 

4)  Aetas,  ut  in  quavis  alia  fractura,  ita  in  frac- 
tura colli  ossis  femoris  causa  disponens  est  conside- 
randa. |In  senectute  materia  terrea  augetur,  immi- 
nuto glutine,  unde  ossa  rigidiora  nec  non  fragiliora 
redduntur.  Huc  accedit,  ut  profectiores  aetate  tar- 
diores sint,  potentiis  externis  minus  resistant > et 
collapsi  male  sibi  consulere  queant. 


5)  Dysctasia,  praesertim  dyscrasia  syphilitica 
facillime  in  collum  p'ropter  texturam  ejus  spongio- 
sam, agit,  et  fracturis  opportunum  reddit.  Dou- 
verny  Traite  des  Maladies  des  os:  tom:  VI  exem« 
pium  retulit,  de  anu  quadam,  ex  toto  venerea,  cu- 
jus utrumque  collum  femoris  post  obitum  fractum 
deprehensum  est.  Similis  exempli  mentionem  facit 
Bruenighausen  in  tractatu  suo  de  fractura  colli  ossis 

femoris.  v 

\ > . 

6)  Altitudo  insignis  acetabuli , caputque  in  eo 
quam  mdxime  munitum  ligamentis  musculisque,  luxa- 
tionem hujus  partis  difficillimam  reddentibus;  quam- 
obrem  potentiae  externae  fracturam  potius  quam 
luxationem  efficiunt. 

Causae  occasionales.  i)  Lapsus  in  trochanterem 
majorem.  Quod  quidem  (teste  Sabatier  memoires  do 
1’acedemie  de  chir:  tom:  4)  tam  frequenter  hpc  in 
1 casu  accidit,  ut  ejusmodi  fracturam  summa  cuin  pro- 
babilitate possimus  suspicari;  dummodo  compertum 
Kabeainus  , hominem  in  hanc  partem  lapsum  esse. 

Triginta  fracturarum  colli  ossis  femoris  a Des- 
sault  observatarum,  viginti  quatuor  a lapsu  in  la- 
tus effectae  erant.  Bruenighausen  in  libello,  modo 

recensito  proposuit,  fracturam  lapsu  in  trochanterem 
* 

majorem  non  tam  saepe  evenire,  quam  putent,  quia 
tum  semper  contusio  partium  mollium  in  illo  loco 
adsit,  necesse  foret.  Sed  falso  id  quidem,  quum 
saepe  enim  post  violentiam  externam  ne  minima 
quidem  laesio  partium  externarum,  intus  autem  destruc- 
tiones insignes  deprehendantur:  v:  c:  (bey  den  sogenann- 
ten  Luftstreifschiissen;  deinde  etiam  probabilitatem  huic 
opinioni  experientia  virorum  antea  citatorum  asserit* 


s)  Rarius  ejusmodi  fractunfe  a lapsu  frr  pedes  vel 
in  genua  "oriuntur , nec  nisi  omnis  corporis  moles 
utrique  extremitati  inaequaliter  imposita,  tiltera  ea* 
rum  modo  sustineatur.  Vis  in  pedes  ac  genua  agens, 
partibus  illis,  quas  permeat,  prius  quam  ad  collum 
femoris  pervenit,  maxime  infringitur.  In  utroque 
casu,  Davide  hoc  primum  docente,  fractura  tamen 
repefcussu  evenire  potest. 

3)  Denique  fractura  post  vehementem  distortio- 
nem atque  distractionem  femoris  oriri  fertur,  auctore 
Bruenighaustln,  probabilitati  nihil  repugnat. 

' ■ ■ ' / 

i 

Diagnosis «. 

§.  4- 

Praeparatio  ad  diagnosin. 

«■  • ✓ 

In  morbis  articuli  coxarum  in  genere,  mutationes, 
quas  latus  aegrum  subit,  nunquam  in  lectulo  tam 
accurate  quam  in  ipsa  humo  observare  licet,  quarno- 
brem  haec  regula  alicujus  valoris  estl 

Superinsternatur  solo  stragulum,  _aut  linteum 
modo,  cui  imponatur  aegrotus. 

Quod  ad  locum  fracturae  pertinet,  haec  variis  in 
regionibus  accidisse  potest:  i ) in  media  parte  colli 
femoris  2)  in  superiori  ejus  extremitate,  ubi  cum  ca- 
pite ossis  coalescit.  3)  in  conjunctione  sua  cum  tro- 
chantere majori.  Aetati  puerili  ad  annum  vicesimum, 
qua  collum  femoris  epiphysin  refert,  separatio  juxta 
conjunctionem  capitis  cum  collo  est  facillima. 

Dessault  auctore,'  fractura  colli  ossis  femori* 
Graecis  jam  innotueratj  verum  tamen  1’araeus  primus 


extitit,  qui  animum  ad  hanc  fracturam  attenderit, 
eique  nomen  fracturae  colli  ossis  femoris  indiderit. 
Paraeus  Opera  chirurgic:  lib:  XIV  C:  21. 

Infidas  haud  eundum  est,  diagnosin  hujus  frac- 
turae esse  paulo  dilicilioiem , sed  prorsus  eam  igno- 
rari, Hagedornio  judice , imperiti  chirurgi  est. 

Symptomata  ipsa  haec  habentur. 

t)  Eodem,  quo  labitur  aliquis,  momento,  dolor 
vehemens  sentitur,  fragor  interdum  singularis  audi- 
tur; subita  motuum  cessatio  est,  aegrotus  surgendi 
facultate  destituitur;  neque  tamen  id  perpetuum  est. 
In  tomo  quarto  Memorabilium  academiae  chirurgicae 
mentio  fit  exempli  cujusdam  , quo  aegrotus  post  lap- 
sum domum  se  contulit , et  postero  etiam  die  sur- 
rexit.  Quod  fortasse  evenire  potest,  si  utrumque 
fragmentum , ope  fragminum  minorum  sibi  invicem 
implicatur,  et  hac  ratione  connexum  quendam  refert. 

2)  Contractio  membri.  Semper  fere  ea  occurrit 
in  membro  fracto,  sed  magis  minusve  perspicua, 
prouti  extremitates  fragmentorum  a ligamento  capsu- 
lari retinentur,  vel  separatio  earum,  extra  cavitatem 
conspicua,  dislocationi  nulla  adfert  impedimenta.  Ef- 
fectus musculorum  , fragmentum  inferius  sursum  tra- 
hentium et  pondus  corporis,  fragmentum  superius 
deorsum  premens,  duplex  est  causa  dislocationis. 
Attractio  lenis  in  genere  sufficit  ad  submovendam 
hanc  contractionem,  quae  statim  redit,,  simulatque  illa 
attractio  cessat.  Non  semper  ista  contractio  proti* 
nus  post  fracturam  evenit,  subinde  post  dies  tres» 
octo,  quatuordecim , viginti  unum,  quod  quidem 
Henkel  neue  medicin ; Chirurg;  Bemerkungen  2te 
Sairlmlung  p:  42  Weruer,  Richters  Chirurg:  Bi- 

blio- 


bliothek  Band  z p:  5O5  observarunt.  Contractionem 
istam  serius  supervenientem,  hoc  modo  explicandam 
censent.  Brimum  apices  fragmentorum  ita  possunt 
sibi  invicem  inseri,  ut  per  aliquod  tempus  musculo- 
rum effectui  resistant;  vel  fractura  oblique  a parte 
inferiori  atque  interna  sursum  et  extrorsum  ferri,  ita 
que  fragmentum  osseum  superius  tamdiu  inferius  de- 
figere potest,  donec  motui  aliqqis  extremitates  frag- 
mentorum dimoverit;  denique  fieri  etiam  potest,  ut 
paralysis  illorum  musculorum  per  lapsum  coorta  sit, 
quae  post  aliquod  tempus  demum  tollitur. 

3)  Trochanter  major  minus  -prominet,  propius- 
que  ad  cristam  ossis  ilei  accessit,  natis  rotundior 
lateris  aegri,  ejusque  musculi  relaxati  sunt» 

4)  Genu  paulisper  inflexum,  pes  extrinsecus 
rotatus,  calx  introrsum,,  ille  tamen  facile  ne  minima 
quidem  resistente  vi  extrorsum  ac  introrsum  potest 
necti. 

5)  Si,  manu  trochanteri  majori  imposita,  mem- 
brum circa  axem  suum  rotatur,  apparet,  trochante- 
rem modo  ipsum  tanquam  circa  embolum  versari; 
quum  contra  in  statu  naturali  circulum  circumseri- 
bat.  Hoc  quidem  signum  a Dessault  prae  ceteris 
observatum,  admodum  est  notabile,  si  fractura  est 
\n  basi  colli;  quo  remotior  inde,  eo  difficilius  obser- 
vatu. Inter  hos  motus  in  exemplis  quibusdam  fra- 
gor vel  auditur,  vel  tangendo  sentitur.  Ut  haec  rite 
dijudicentur,  magnitudo  respectiva  circuli,  et  uter- 
que trochanter  circumscribatur,  comparetur,  ideoque 
cum  aegroto  aeque  ac  sano  membro  eadem  rotatio 
instituatur,  necesse  est.  Restat,  ut  moneam,  hisce 

motibus  cautionem  adhibendam,  neque  eos  temere 
diutius  esse  continuandos. 

6)  Aegrotus  facultate  caret,  pedem  laesum  ex 
toto  attollendi. 

7)  Femur  aegrum  ab  incolumi  sine  dolore  non  li- 
cet removere,  sin  autem  huic  propius  admovetur, 
aegrotus  levamen  sentit. 

JNullum  signum  fracturam  indicans^  per  se  clia- 
racteristicum  est,  quapropter  omnia,  singulatim  spec- 
tata, non  sufficiunt,  et  nil  nisi  ipsorum  collectio, 
sive  syndrome  aljquam  lucem  super  diagnosin  expan- 
dere potest. 

§•  5»  * 

Morbi,  quibuscum  fractura  colli  ossis 
femoris  confundi  potest,  et  signa, 
quae  nos  discrimen  docent. 

Morbi,  quibuscum  ‘fractura  colli  oss:  femor: 

confundi  potest,  sunt:  luxatio  femoris;  fractura  cor- 
poris femoris,  proxime  infra  trochanteres;  discessio 
capitis  femoris,  et  denique  fractura  trochanteris  ma- 
joris. 

Primum  quidem  disseram  de  notis  discretoriis 
inter  luxationem  atque  fracturam  , eam  vero  innuo 
luxationem,  quae  introrsum  atque  sursum,  item  re- 
trorsum sursumque  pergit,  etenim  apud  eam,  quae 
deorsum  tendit,  semper  prolongatio  membri,  in  frac- 
tura nunquam  occurrens,  deprehenditur. 

De  luxatione  sursum  ac  introrsum  vergente. 
Contractio  pedis  adest,  itidem  digiti  pedis  foras  cur- 

vantur,  sed  reductio  eorum  in  -partem  contrariam 
fere  fieri  nequit,  et  magnis  cum  doloribus  est  conjuncta. 

Pes  rigidus,  atque  inmobilis,  caput  femoris  in 
regione  inguinali  tactu  sentitur ; trochanter  foras 
conversus,  profundiori  positu,  quam  in  statu,  inte- 
gro est.  Conversione  pedis,  difficillima  semper, 
facta,  trochanter  atque  caput  simul  moventur. 

In  luxatione,  sursum  et  extrorsum  tendente,  con- 
tractio quidem  est,  sed  digiti  pedis  introrsum  sunt 
versi.  Caput,  supra  acetabulum  eminens,  inter  tor- 
quendum magno  cum  dolore  sub  musculis  versatur, 
quod  quidem,  etsi  minus  distincte,  manu  tamen-  de- 
prehendere licet. 

In  fractura  trochanteris  majoris  neque  contractio, 
neque  prolongatio  pedis  est:  trochanter  ipse  sur- 
sum situs,  in  omnes  partes  facile  movetur,  si  pelvis 
et  femur  motu  vacant.  Fragmina  ossium  propius  ac- 
cedunt, femore  altero  alterum  versus  tracto,  dis- 
tracto autem,  fragmenta  etiam  longius  recedunt. 

In  fractura  femoris  infra  trochanteres  trochanter 
inajor  locum  naturalem  tenet,  immobilisque  manet 
inter  femoris  motus. 

Discessio  capitis  femoris  maturiori  tantum 
aetate  potest  evenire,  seriori  fortasse  in  statu 
morboso.  Hoc  in  casu  rotato  femore  strepitus  ma- 
gis obscurus,  fracto  autem  collo,  clarus  magis  au- 
diri fertur.  Separatio  hujus  utriusque  casus  nihil 
incommodi  in  curationem  affert,  verumtamen  in 
prognosi. 

5-  e. 

Prognosi  s. 

Prognosis  hujus  fracturae  olim  -pessima,  nunc 
quidem  -paulo  melior,  attauien  nunquam  non  dubia 
est  habe  rui  ii.  Heister  institutt:  chirurg:  Cap.  VIII 
pag.  205  asserit:  Ipsum  denique  femoris  collum  ubi 
forte  coniminutum  est , quemadmodum  partim  prop- 
ter situm  transversum,  partiin  propter  spongiosam 
fragilemque  subsantiam  suam  haud  raro  solet,  tam 
non  difficulter  modo  illud  ipsum  reponitur,  sed 
rarissime  quoque  , prout  Hildanus  aliioue.  lestantur, 
ita  curari  solet,  quin  laesus  ille  pes  vel  brevior,  vel 
saltem  claudus  reddatur.  Cujus  quidem  calamitatis 
non  utia  'ratio  est.  Neque  enim  fragmenta  solum, 
propter  miram  musculorum  in  femore  crassitiem  at- 
qne  vim,  difficillime  in  sedem  naturalem  compellun- 
ter , sed  2)  quam  rarissime  quoque,  licet  optime  re- 
posita fuerint,  in  nativa  sede  sua  conservantur, 
namque  musculi  per  ipsnm  os  hoc  intenti  collo  dif- 
fracto, ^partem  inferiorem  hujus  ossis  identidem  ,sur- 
sunr  attrahunt.  Quod  ipsum  3)  hoc  facilius  fieri 
plerumque  solet,  quia  femoris  collum  non  exadverso 
aut  directe  vel,  ad  lineam,  sed  oblique  potius  et 
quasi  a latere  tantum  ejusdem  capiti  adjungitur, 
quemadmocharm  ex  ipsa  hujys  ossis  in  sicca  ossium 
hominis  compage,  quam  sceleton  vulgo  vocant,  con- 
sideratione luculentissime  perspicitur.  Ut  adeo  de- 
mirari nemo ‘debeat,  si  has  feirioris  fracturas  vel 
mala  quaedam  gravia,  vel  claudicatio  etiam  insequan- 
tur. Seqpentia  prognosin  vel  laetiorem  vel  pejorem 
exhibent. 

i)  Locus  fracturae.  Quo  propior  est  fractura 
capiti  ossis  femoris,  eo  magis  eventus  dubius  reddi- 
tur; quin  fractura  intra  ligamentum  capsulare  facta, 
chirurgis  quibusdam  testibus  , inmedicabilis  est.  Huic 
effato  argumento  sunt  praeparata,  super  hac  fractura 
in  Museo  anatomico  nostro  servata-  Ne  una  qui- 
dem fractura  intra  ligamentum  capsulare  consanuit, 
accessit  inflammatio,  suppuratio,  pus  caput  defractum 
delevit,  partesque  vicinas,  quam  post  suppurationem 
febris  lenta  atque  mors  subsecutae  sunt.  Quo  pro- 
pior igitur  fractura  est  trochanteri  majori , eo  tutius 
exspectanda  sanatio. 

Separatio  capitis  a collo  ossis  femoris  pariter 
insanabilis  existimatur.} ’ Hujusmodi  exemplum  re- 
censuit Morgagni,  de  sedibus  et  causis  morborum. 
Epist.  LYI  No-  io.  ...  , JV  j , 

2.)  Aetas.  Negari  quidem  non  potest  , aetate 
senili  fracturas  ossium  multo  difficilius  sanari,  quaru,, 
juniori  , sed  post  annum  sexagesimum  nullam  pror- 
sus sanationem  contingere  posse,  falso  contenditqj.  r 
Bruenighausen  enim  (in  seinem  Buche  uber  den 
Bruch  des  Scher.kelbeinhalses  pag.  52)  de  laterario  quo- 
dam iiadidit,  qui  fracto,  collo  os$is  femoris  ; dextri, 
anno  aetatis  .septuagesimo  tertio,  post  quindecim 
hebdomadas  ad  .opus  rursus  sese  accingere  potuit. 
M:  Lesne  academiae  chirurgicae  J^risiensi  feipur 
mulieris  ostendit,  quam  annos  octoginta  st  novein 
natam,  et  ante  tres  annos  hac  fraptura  laborantem, 
feliciter  sanitati  reddiderat,  lies  non  annis  'est  aesti- 
Hianda,,  quum  senes  interdum  meliori  gaudeant  vale* 
ludine,  quam  juvewes,  • 

5)  Dyscrasiis  , v;  c:  dyscrasia  syphilitica,  rha- 
chitica,  scorbutica,  corpus  occupautibus , raro  cura- 
tionem prospere  succedere,  extra  omnem  dubitationis 
aleam  positum  est. 

4)  Magna  aegroti  impatientia , si  decubitum  diu- 
turnum in  lectulo  aegre  fert,  situm  crebro  mutat, 
quin,  absente  chirurgo,  ligaturam  solvit,  quod  qui- 
dem accidit  Bruenighausenio. 

5)  l)enique  etiam,  Sabatier  teste,  fractura  ut- 
plurimum  exitialis  esse  fertur,  si  magna  sanguinis 
effusio  in  istam  regionem  facta  est. 

§•  7* 

Curatio. 

Morbo  cogqito , prognosique  inteflecta,  ad  cu- 
rationem transeundum  est,  de  qua  prius  quam  di- 
cam, pauca  de  cubitu  aegroti  afferre  liceat.  Praepri- 
mis  necessarium  est,  aegroto  cubile  comparari  ido- 
neum, quo  fiat  partim,  ut  decubitus  diuturnus  tole- 
rabilior ei  reddatur,  partim  etiam  membro  fracto  si- 
tuS  aequalis,  inmutabilis  concilietur,  neque  sana- 
tioni fracturae  impedimentum  obsit.  Pulvinaria  plu- 
mis referta,  quantum  fieri  potest,  submovenda,  quo- 
rum in  locum  recte  substituuntur  stragula,  si  nihil 
aliud  prostat,  ex  foeno  confecta,  sint  tamen  filis  in- 
terjectis suta.  Cervical  plumeum  sit,  licet.  Lectus 
elbvatior  sit,  necesse  est,  ut  aegrotus  aere  fruatur 
puro,  quo  caret,  lecto  humilius  collocato.  Porro 
lectus  sat  longus  nec  tamen  nimis  latus  sit,  ab  utro- 
qbe  latere  liberum  patiatur  accessum,  assiinque  habeat 
pedibus  fulciendis  adaptatum,  quod  tamen  facili  ne- 

gotio  demi  possit.  Lecto  sic  comparato , aegrotoque 
ei  imposito  , repositio  suscipiatur.  Quem  in  finem 
mantele  aliquod  a latere  integro  inter  pedes  trajicien- 
dum curamus,  cujus  utrumque  caput  ad  peragendam 
postea  contraextensionem  ministro  tradimus.  Socius 
alter,  extensionem  procurans,  pedem  inferiorem  ap- 
prehendit, ita  ut  digiti  utriusque  manus  pone  cal- 
cem aptentur,  malleolus  uterque  volis  manuum  in- 
seritur, ac  polliqes  supra  flexuram  pedis.  Chirur- 
gus ipse  in  eo  latere  consistit,  in  quo  est  fractura, 
et  femur  proxime  infra  trochanterem  majorem  utra- 
que manu  ita  amplectitur,  ut  apices  digitorum  super- 
ficiem ejus  internam  attingant.  Deinde  fit  extensio, 
a socio  inferius  adstante , primo  quidem  foras  atque  • 
deorsum,  paulatim  autem  femur  in  situm  naturalem 
ducendum  , apice  pedis  introrsum  compresso.  Justa 
pedis  longitudine  parata,  chirurgus  utraque  manu 
femur  extus  inclinatum,  introrsum  convertere  moli- 
tur, et  pugno  ejus  manus,  quae  femori  juxta  tro- 
chanterem majorem  adaptata  est,  hunc  introrsum  de- 
primere studet.  Socius  inferius  adstans,  pedem  tam- 
diu  in  hoc  positu  ac  extensione  retineat,  necesse 
est,  donec  ligatura  rite  imposita,  dimotio  pedis  non 
amplius  fieri  possit.  Si,  quod  in  nonnullis  exemplis 
evenire  interdum  solet,  nulla  pedis  contractio  appa- 
ret, illae  quoque  observationes  sunt  supervacuae, 
et  statim  ad  ligaturam  progredi  licet. 

In  ligatura  ipsa  his  indicationibus  satis  fiat,  ne- 
cesse est.  i)  Figatur  pelvis,  a)  pes  ad  evitandam 
contractionem,  perpetuo  fextendatur,  3)  impediatur 
pes,  quominus  extus  inclinetur.  Machina,  (his  in- 
dicationibus maxime  respondens , optima  est. 


Bruenighausen  uber  den  Bruch  des  Schenkel- 
beinhalses  uberhaupt,  und  irtsbfes6ndere  einer  neuen 
Methode,  denselben  ohne  flinken  zu  heilen:  Wirz- 

burg  1789,  de  nova  quadam  methodo  certiores  nos 
fecit,  tuin  ab  ipso,  tum  ab  aliis  medicis  cum  fructu 
adhibita.  Haec  methodus  id  praecipue  spectat,  ut  fe- 
mur introrsum  flectatur;  ceterum  simplicissima  est, 
summaque  ejus  in  eo  consistit,  quod  femur  laesum 
integro  alligatur.  Aegrotus  in  longitudinem  porrec- 
tus, stragulo  superimponithr , et  nisi  femur  curta- 
tum estj  ligatura  admovetur  5 quo  tamen  curtato, 
ante  omnia  fit  extensio  et  contraextensio  hoc  fere 
modo:  Vinculum  latum  atque  firmum  inter  crura 

trajicitur  supra  latns  integrum,  manibusqne  socii  re- 
tinendum traditur , alio  socio  genu  amplecthnte. 
Dein  chirurgus,  si  fractura  est  in  latere  dextro,  ma- 
num sinistram  sr.b  femore  traductam,  superficiei  ejus 
interiori  admovet.  Dextra  manu  femur  supra  genu 
apprehendit,  quo  facto  socii  adducere  jubentur,  dum 
femur  sinistra  chirurgi  a corpore  extrorsum  adduci- 
tur, ne  os  asperum  partes  molliores  atterat.  Mem- 
bio  ad  justa  iri  longitudinem  distento,  manu  sinis- 
tra trochanter  major,  dextra  autem  mehibrum  lae- 
sum integro  firmiter  apprimitur,  et  hoc  positu  reti-  ' 
nendum  curatur.  Tum  fractura  et  reposita  est  et 
manet,  etiamsi  modo  utrumcjue  femur  vinculo  aliquo 
stipia  genua  connectitur.  Quo  aiitem  tutius  res  aga- 
tur,  magis  convehit  ligaturam  hanc  instituere.  Ocrea* 
formetur  ex  ligno,  superficiei  externae  femoris  bene 
accommodata,  supra  sinu  quodam  pro  trochantere 
majori,  infra  eodem,  sed  ampliori,  pro  superficie 
genu  externa  instructa,  cui  quidem,  tum  supra  tum 

infra  lora  cluo  munita  ac  fibulis  praedita , adligen- 
tur  necesse  eat.  Liorum  superius  inferiori  1 magius  sic, 
quo  satius  circum  pelvim  aegroti  cirfcumducatur. 
Haec  ocrea  lateri  externo  femoris  porrecti  applica- 
tur, lorum  superius  circum  pelvi/n,  inferius  circum 
utrumque  genu  ducitur  atque  fibula  munitur.  Inter 
genua  atque  malleolos,  ad  evitandam  frictionem  do- 
loresque, annuli  coriacei,  pilis  equinis  referti,  col- 
locantur. Quo  melius  ossium  Extensio  servetur,  la- 
queus ex  funiculo  xylino  molli  quidem,  sed  firmo 
confectus , pedi  'lateris  laborantis  super  malleolis  ad- 
ponitur,  utrumque  Vero  caput  funiculi  in  fundatu 
colligitur  circum  pedem  integrum,  cui  ille,  ut  sta- 
pedi insidet.'  Nonnunquam  variationis  causa  funicu- 
lus iste  supra  genua  potest  imponi.  Porrecto  tum 
pede  integro,  affectus  etiam  extendatur,  necesse  est. 

Aegrotus  sic  deligatus,  in  longitudinem  porrectus 

• # 

in  tergum , ita  tamen  ut  caput  ac  pectus  minus  alte 
posita  sint,  cubare  jubetur.  Ut  ardor  dolens  calcis 
evitetur,  linteum  molliter  convolutum  tendini  Achil- 
lis supponitur.  Aegrotus  alvum  dejecturus,  in  la- 
tus sanum  cubat  i quod 'sine  dolore  ac  periculo  fieri 
licet.  Si  aegrotus  minus  moriger  est,  extremitati 
inferiori  ocreae  aliud  lorum  adnecti,  et  infra  genua 
fibula  muniri  par  erit,  ut,  quominus  ea  flectat,  aeger 
impediatur. 

■ ••  ■ i ' ‘ m 'te  " v 

Dijudicatio  hujus  methodi, 

Ligatura  ista  propter  simplicitatem  intsr  multas 
alias  methodos  praecellit,  nec  non  multis  in  casibus 
usus  ejus  spe  fere  superior  evadit,  verumtamen  in 

animo  tenendum  est,  aegrotus  semper  quietus  sit, 
nepesse  esse.  Primum  enim  neque  stapia  ad  com- 
pletam pedis  extensionem  sufficit,  tum  omnia  aegroti 
arbitrio  sunt  commissa;  deinde  neque  genuum  alli- 
gatio, neque  ocrea  ipsa  imposita,  impedire  possunt, 
quo  minus  pes  extrorsum  inclinetur,  utrumque  enim 
aegro  minus  sustinente,  non  adeo  firmiter  applicari 
potest;  clenique  aegroto  cubitus  porrectus  tam  diutur- 
nus molestiam  maximam  affert. 

Illustrissimus  Mursinna  animos  nostros  ad  me- 
thodum quandam  attendit,  methodo  Bruenighausenii 
multo  praestantiorem  , sed  et  haec  aegrotum  requi- 
rit quietum,  quia  motum  pelvis  non  cohibet.  Summa 
ejus  est,  pedem  integrum  tamquam  ocream  fracto  in- 
servire. 

Sequitur  jam  methodus  tertia,  Sauteriana,  quam 
in  libro  suo:  Anweisung  die  Beinbriiche  der  Glied- 
maalsen  vorziiglich  die  complicirten,  und  den  Schen* 
kelbeinhalsbruch  nach  einer  leichten  u.  s.  wi  Methode 
zu  heilen,  Constanz  1812  exposuit. 

Iam  antea  Loeffler,  Mezler,  Faust  et  Braun 
machinam  quandam  suspensam  usurpaverunt*  quam 
ob  causam  haec  celeberrimi  Sauteri  machina  non  om- 
nino nova  est.  Cum  tamen  quam  maxime  congrua, 
simplex  atque  parvo  venalis  sit,  summa  cum  laude 
est  nominanda.  Eam  quidem  et  in  fracturis  aliis 
complicatis  adhihet,  et  in  hac  fractura  sic  eam  con- 
struit. Asser  abietinus,  in  longitudinem  viginti 
quatnor,  in  latitudinem  decem  pollices  patens,  cum 
alio,  quatuordecim  pollices  in  longitudinem  habente, 
infra,  ubi  priori  adnectitur,  eandem  latitudinem, 
supra  autem  non  nisi  octo  pollices  explente , in  re- 

gione  genuum  vinculis  mobilibus  conjungitur,  Utev- 
que  assis  conjunctus  sex  foraminibus  perforatur, 
quorum  bina  in  angulis  inferioribus  atque  superiori- 
bus, bina  in  media  parte,  omnia  funibus  trajiciun- 
tur. Extremitati  inferiori  foramina  duo  quadrata 
ad  inmittendum  retinaculum  pedis,  quae  singula 
a singulis  quatuor  pollices,  a margine  inferiori  unum 
et  semipollicem  absunt,  directione  obliqua  inserun- 
tur, ut  retinaculum  pedis,  posthaec  describendum, 
cum  assere  angulum  obtusum  gradunm  centum  duo- 
rum ad  centum  et  quinque  referat.  Melius  est,  si 
hic  asser  pluribus  foraminibus  instruatur , ut  retina- 
culum pedis  pro  diversa  pedis  longitudine  brevius,  modo 
longius  f^eri  possit.'  Xj bi  calx  collocanda  est,  assis 
foramine  pollices  tres  in  longitudinem^,  unum  cum 
dimidio  in  latitudinem  patente,  introrsum  rotundato, 
instruitur,  quod  deinde  sacculo  palea  referto,  obte- 
gitur. 

Pedis  retinaculum  duabus  columnis,  [ex  ligno 
duro  confectis,  dodranti  pollicis  paulo  crassioribus, 
et  undecim  pollices  longis,  ac  duobus  lignis  trans 
versariis  inter  se  conjunctis,  formatur,  inferiori  ea- 
rum fini  embolus  additur , foraminibus  illis  duobus 
supra  commemoratis  inserendus. 

Ligamentum  extensionis  sic  construitur:  limbus 
linteus,  duos  cubitos  longus,  totidemque  pollices  la- 
tus, mollis  idem  ac  firmus,  ex  longitudine  in  du- 
plum complicatur,1  et  utrumque  ejus  latus  ita  inverti- 
tur, ut  inter  ambas  fimbrias  inversas  intervallum  qua- 
tuor pollices  patens  relinquatur;  quod  quidem  inter* 
vallum  pro  magnitudine  ac  crassitie  pedis  majus  mi. 
nusve  sit,  necesse  est.  Fimbriae  inversae,  quae  angu- 

Ium  rectum  forment,  sutura  comprehenduntur;  alteri 
inversioni  limbus  linteus  ejusdem  latitudinis,  octo 
circiter  pollices  longus,  directione  perpendiculari,  ad 
angulum  inversionis  pergente , suendo  imponitur. 
Fascia  haec  ita  applicatur,  ut  utrumque  ejus  caput 
ab  utraque  parte  retinaculi  pedis  propendeat;  media 
ejus  pars  paulo  supra  calcem  collocetur.  Limbus  lin- 
teus consutus,  trans  dorsum  pedis  ductus,  angulo 
alterius  inversionis  adsfuitur,  utj  molliter,  quidem, 
aequaliter  tamen  insidat.  Asseris  superioris  sub  fe- 
more positi,  ubi  undecim  pollices  patet,  latus  inter- 
num excisura  instructum  est,  qua  os  ischii  excipiatur, 
t^ac  in  excisura  torus  setarum  'equinarum1  clavis  de- 
, figitur,  et  utrique.  asse'ri  sacculi  palea  referti  impo- 
nuntur. Alia  res,  qua  opus,  est  lamina,  modice  cras- 
sa, quae  curvaturas  facile  recipiat;  Sauter  ejusmodi 
lamina  utitur,  quae  januis  fornacalibus  inservit.  Alti- 
tudo laminae  proportione  asseris,  in  tergo  quindecim 
pollices  cum  dimidio,  altitudo  supra  coxain  duo- 
decim,"-ac  tota  latitudo  quindecim  pollices  cum  do- 
drante habet.  Utrique  femoris  lateri  lamina  opus  est. 
Superficiei  laminae  externae  duc  retinacula , alterum 
parti,  dorsali  coxali  alterum,  adduntur,  omnis  lamina  per- 
forata, atque  pars,  asseri  clavis  affixa,  firmitatis  causa 
duplex  est.  Quae  lamina  tarodiu  malleolo  ducitur, 
flectiturque , donec  locis,  quibus  applicatur,  adaptata 
sit;  interna  laminae  superficie  gossypio  vel  lino  stra- 
ta, vtoti  laminae  linteum,  foraminibus  factis  suendo 
affixum,  superinducitur.  Extremitati  partis  dorsalis, 
nec  non  extremitati  superiori  externae  partis  coxalis, 
singulis  fascia  duorum  cubitorum  additur,  superfici- 
ei inferiori  asseris  circa  incisuram,  ligamentum  lintei 

duplicis;  longitudinis  cubiti,  supra  pulvinum  ducen- 
dum, clavis  adnectitur.  Machina  sic  praeparata  ae- 
gro supponitur,  et  cura  habetur,  ut  incisura  asseris, 
pulvino  strata,  ossi  ischii  adnitatur,  Deinde  ligamen- 
tum extensionis  admovetur,  membrumque  super  as- 
sere in  situm  congruum  redigitur,  quo  facto  vincu- 
lum, in  incisura  assis  clavis  dehxum,  juxta  internum 
femoris  latus , incer  hoc  et  pubem  sursum' ad  superi- 
orem partem  coxalem  laminae  ad  retinaculum  adap- 
tatum ductum,  ligando  firmatui;.  Tum  vinculum 
extensionis  (si  antea  planta  pedis  sandalio  vestita 
est)  socio  traditum,  continuo  eo  usque  adduci  jube- 
tur, donec  membrum  justam  longitudinem  habeat,; 
novissime  chirurgus  totum  membrum  in  longitudinem 
extendendum , vinculumque  extensionis  circum  reti- 
naculum pedis  ligandum  curat.  Quo  facto  intervalla 
inania,  circa  trochanterem  majorem  apparenlia , lin- 
teis tenuibus  explet,  fasciam  in  parte ‘dorsali  laminae 
supra  os  ilei  coxae  adversae  ducit  ad  retinaculum; 
pariter  fasciam  in  fine  coxali  laminae  per  regionem 
pubis  ad  coxam  adversam  subtus  os  sacrum  idem  aci 
retinaculum  ducit,  et  attractione  forti  utrumque  mu- 
nit. 

Foramina  sex,  in  angulis  asseris  facta,  funibus 
trajiciuntur,  quorum  quisque  pedum  sex  longitudi- 
nem habeat,  necesse  est.  Quilibet  eorum  in  media 
parte  extremitati  virgae,  medius  autem  mediae  virgae 
adjungitur,  et  tum  alter  funiculi  finis  per  foramen 
adversum  transmittitur  et  firmatur.  Virga  totius  as- 
seris longitudinem  habeat,  necesse  est,  cujus  quidem 
singulae  extremitati  alius  funiculus  adnectitur,  et  troch- 
leae ope  ad  cubiculi  lacunar  evehitur.  Omnibus  his 


m 


instructis,  machina  his  funiculis  sursum  tollitur,  et 
id  spectatur,  ut  ^uprema  machinae  pars  lecto  bene  in- 
sidat, neque  asseri  lectuli  allabatur,  genii  autem  po- 
situs paulo  flexus  inditur.  Haec -dum  liunt,  mem- 
brum magis  rursum  se  extendit,  quod  si  minus  opus 
est,  vinculum  extensionis  caute  est  resolvendum. 
Tum  ligamentum  femoris  internum  examinatur,  an 
laxius  neque,  nec  firmius  inhaereat,  quod  sicut  res 
exigit,  mutetur,  necesse  est,  quo  facto  omrfis  deli- 
gatio  ad  finem  perducta  est.  Vinculo  extensionis  ni- 
mium premente*,  pedem  et  crus  ultra  genu  fascia  cir- 
culari involvere;  fascias  supra  genu  confirmare,  et 
in  quovis  latere  unam  ad  retinaculum  pedis  duci,  ita- 
que extensionem  juvari,  licet.  Observatione  dili- 
genti, an  membrum  semper  gaudeat  justa  longitudine 
ac  directione,  opus  est,  ut  mature  huic  vel  illi  pos- 
sit occurri;  paritet  etiam  ligamentum  femoris  inter- 
num semper  consideretur,  nonnunquam  suiirma  cau- 
tione per  cubitum  aegri  maxime  quieturu  resolvatur, 
et  prospiciatur,  ne  pressione  noceat;  ubi  hoc  vincu- 
lum vasis  majoribus  incumbit,  penicilla  tenuia  sunt 
supponenda,  ut  locus  iste  integer  maneat,  quae  hac 
resolutione  instituta  semper  mutqntur,  necesse  est. 
putatio  ligaturae  ex  toto  nunquam  est  admittenda, 
machina  nulla  conditione  auferenda,  monet  enimSau- 
ter:  noli  audere,  machinam  ante  hebdomadam  deci- 
mam auferre.  Vix  monendum,  arbitror,  aegro  post 
sanatam  modo  fracturam  summa  cautione  hoc  pede 
utendutfi  esse. 

Afferre  pauca,  quae  ad  lectum  pertinent,  liceat 

Si  stragula  in  promptu  sunt,  horum  aliquod  in 
duplum  plicetur,  ut  lectus  inferior  inanis  sit.  ' Huic 


stragulo  aeger  ita  superimponitur,  ut  pelvis  ejus 
prorsus  illi  incumbat,  finisque} superior  machinae  pau- 
lulum ei  insidat,  " 

Pedi  sano  stragulum  angustum  supponatur,  et 
sub  inferiori  lecti  fine  axis  quadratus  admoveatur, 
quo  melius  aeger  adniti  possit. 

Curationem  fracturae  factam  esse,  colligere  Jieret 
ex  discessu  symptomatum  fracturae  propiorum,  potis- 
simum ex  motibus  trochanteris  majoris,  quibus  in 
motibus  rotatio  circa  axem  circumductione  suppletur, 
si  extremitatem  extrinsecus  introrsum  circa  se  ipsam 
movendam  curamus. 

Facultas  standi  atque  pedes  promovendi  pariter 
notae  sunt  hujus  conjunctionis  certissimae. 

Ia  m in  eo  sum  ut  dissertationi  meae  finem  impo- 
nam. Si,  quod  voluerim,  non  assecutus  sum,  rem 
clare  et  copiose  exponere,  saltem  pro  viribus,  ut 
assequerer,  studui.  — Primitias  hasce  benevole  acci- 
piatis lectores  et  erranti  ignoscatis. 

CURRICULUM  VITAE 

EX  DECRETO 

GRATIOSAE  FACULTATIS  MEDICAE 

BEROL1NENSIS 

u ' > ■ ' ■ ; 

ADJECTUM. 

Jbgo  tTheophilus  Schellhorn  die  XI  m : Novembris 
1792  Sommerfeldae,'  Neomarchiae  oppido,  natus  sum, 
patre  usus  scholae  liujus  oppidi  praeceptore.  Lit- 
terarum studiis  summe  venerandus  Poppo,  parochus 
urbis  natalis,  me  imbuendum  curavit;  quo  facto  ad  ar- 
tem chirurgicam  animum  converti.  Anno  Iflli  in 
Academiam  medico -chirurgicam  militarem  receptus, 
et  quum  expeditionibus  annorum  1O13  — 14  — *5 
interfuissem , numero  civium  academicorum  adscrip- 
tus  sum.  Durante  studiorum  meorum  tempore,  ut 
publicas  praelectiones  omittam,  Jrisce  privatis  inter- 
essfi , contigit. 

Celeberr  : Kiesewetter  de  Mathesi , Phychologia, 
et  Logice;  Beat:  Wildenow  de  Botanice;  Ulustriss: 
Link  de  historia  naturali;  Celeb;  Tourte  de  Physice, 
Chemia experimentali,  et  Pharmacia;  Illustriss:  Knape 
de  Osteologia,  Splanchnologia,  arte  conscribendi 
formulas  medicas , de  medicina  forensi.  In  Anato- 

mia  universa  et  comparata  Illustris:  P».udolph:  au- 

divi, idemque  viri  summi  arte  cadavera  rite  disse* 
candi  iu  Theatro  anatomico  me  instituere,''  In  Phy- 
siologia et  materia  medica  Celeb:  de  Ivoenen  et 

Osann  praeceptores  mihi  fuerunt.  Circa  pathol;- 
giam  generalem,  Semioticen,  therapiam  generalem  et 
specialem  Celeber:  Hufeland  j:  scholas  frequentavi; 
in  pathologia  speciali  Illustris:  Horn : in  chirurgia 
generali,  speciali,  in  Ophthalmiatrice , in  Akiurgia 
Illustris.  Graefe ; in  Akologla  et  conficiendis  operatio- 
nibus chirurgicis  Celeberr:  Mursinna,  me  erudive- 
runt. In  doctrina  de  ossibus  fractis  luxatisque  cu- 
randis, in  chirurgia  generali  et  arte  obstetricia,  Kluge, 
praeceptore  gavisus  srurrt.  Item  clinicis  interfui  exer- 
citationibus , medico -obstetricio -chirurgicis  viroruin 
Illustrissimorum  Hufeland,  Horn,  De  Siebold,  Graefe. 

Tentamine,  examine  rigoroso,  cursu  anatomico, 
chiruTgico  neque  minus  clinico  feliciter\  absolutis, 
summos  medicinae  et  chirurgiae  honores  a medico- 
rum ordine,  more  majorum  in  me  cbnferri  submisse 
spero. 

